PATVIRTINTA

Biržų rajono savivaldybės

tarybos 20 m. d. sprendimu Nr. T-

## BIRŽŲ RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDRASIS PLANAS

#### I SKYRIUS

#### BENDROJI DALIS

 Biržų rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas (toliau –Planas) reglamentuoja Biržų rajono savivaldybės mokyklų vykdomų švietimo programų koordinavimą, jų prieinamumo ir įvairovės kaitą, mokyklų steigimo, reorganizavimo, vidinio veiklos pertvarkymo kryptis, terminus ir vykdymą.

 Mokyklų tinklo pokyčiai yra sudėtingas procesas, todėl svarbu ne tik parengti Planą, bet būtina įvertinti Plano įgyvendinimo problemas, pasekmes ir rezultatą.

 Valstybinė švietimo politika bei kintanti padėtis lemia būtinybę planuoti tolesnę Biržų rajono savivaldybės mokyklų tinklo pertvarką. Savivaldybės bendrojo ugdymo mokyklų tinklo pertvarka nuo 2005 metų buvo nuosekliai įgyvendinama pagal Savivaldybės tarybos patvirtintus bendruosius tinklo pertvarkos planus. Lietuvos Respublikos švietimo, mokslo ir sporto ministro 2004 metų spalio 6 d. įsakymu Nr. ISAK–1554 „Dėl mokyklų tinklo pertvarkos metodinių rekomendacijų“ buvo patvirtintos Mokyklų tinklo pertvarkos metodinės rekomendacijos. Vadovaujantis jomis ir Valstybinės švietimo strategijos 2003–2012 metų nuostatomis, patvirtintomis Lietuvos Respublikos Seimo 2003 m. liepos 4 d. nutarimu Nr. IX-1700 „Dėl valstybinės švietimo strategijos 2003–2012 metų nuostatų“, Biržų rajono savivaldybėje buvo parengti ir įgyvendinti 2005–2012 m., 2007–2012 m., 2012–2015 m. bei 2016–2020 m. mokyklų tinklo pertvarkos bendrieji planai. Bendrasis planas, jo vykdymas yra tęstinis Biržų rajono savivaldybės švietimo įstaigų kaitą reglamentuojantis dokumentas, tiesiogiai susijęs su Biržų rajono savivaldybės mokyklų tinklo pertvarkos 2016–2020 metų bendruoju planu, patvirtintu Biržų rajono savivaldybės tarybos2016 m. gegužės 26 d. sprendimo Nr. T-116 „Dėl Biržų rajono savivaldybės bendrojo ugdymo mokyklų tinklo pertvarkos 2016–2020 m. bendrojo plano patvirtinimo“, kuris numatė Biržų rajono savivaldybės bendrojo ugdymo mokyklų kaitą 2016–2020 metais.

Įgyvendinant Biržų rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, atlikti šie darbai:

 Nuo 2017 m. rugsėjo 1 d. reorganizuotas Biržų rajono lopšelis-darželis „Rugelis“ prijungiant jį prie Biržų lopšelio-darželis „Genys“ ir įsteigtas Biržų lopšelio-darželis „Genys“ skyrius „Rugelis“.

 Nuo 2018 m rugsėjo 1 d.:

 likviduota Biržų jaunimo mokykla;

 atlikta vidaus struktūros pertvarka Biržų Kaštonų pagrindinėje mokykloje įsteigiant specialiąją (lavinamąją) klasę;

 pakeistas Biržų rajono Kratiškių pagrindinės mokyklos tipas į Biržų rajono Kratiškių mokyklą-daugiafunkcį centrą.

 Nuo 2020 m rugsėjo 1 d.:

 reorganizuotos Biržų rajono Pabiržės ir Biržų rajono Pačeriaukštės Petro Poškaus pagrindinės mokyklos prijungiant jas prie Biržų „Atžalyno“ pagrindinės mokyklos ir įsteigiant teritorinius struktūrinius padalinius – Biržų „Atžalyno“ pagrindinės mokyklos Pabiržės pagrindinio ugdymo skyrių ir Biržų „Atžalyno“ pagrindinės mokyklos Pačeriaukštės Petro Poškaus pagrindinio ugdymo skyrių;

 reorganizuotos Biržų r. Nemunėlio Radviliškio ir Biržų rajono Papilio pagrindinės mokyklos prijungiant jas prie Biržų „Aušros“ pagrindinės mokyklos ir įsteigiant teritorinius struktūrinius padalinius – Biržų „Aušros“ pagrindinės mokyklos Nemunėlio Radviliškio pagrindinio ugdymo ir daugiafunkcį centrą ir Biržų „Aušros“ pagrindinės mokyklos Papilio pagrindinio ugdymo skyrių;.

reorganizuotas Biržų rajono Biržų r. Germaniškio mokykla-daugiafunkcis centras ir Biržų rajono Medeikių pagrindinė mokykla prijungiant jas prie Biržų Kaštonų pagrindinės mokyklos ir įsteigiant teritorinius struktūrinius padalinius – Biržų Kaštonų pagrindinės mokyklos Germaniškio pradinio ugdymo ir daugiafunkcį centrą ir Biržų Kaštonų pagrindinės mokyklos Medeikių pradinio ugdymo skyrių.

 Besikeičianti demografinė padėtis Biržų rajono savivaldybėje, šalies vidaus ir išorės migracija, ikimokyklinio amžiaus vaikų ir mokinių skaičiaus kaita, kintantys gyventojų švietimo poreikiai ir kiti veiksniai, susiję su šalies kultūrine, socialine ir ekonomine situacija, įpareigoja parengti Biržų rajono savivaldybės bendrojo ugdymo mokyklų tinklo pertvarkos 2021–2025 metų bendrąjį planą.

Savivaldybės formaliojo švietimo įstaigų tinklo struktūriniai pokyčiai 2021–2025 metais bus įgyvendinami pagal Biržų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūros pertvarkos 2021–2025 metų planą.

Bendrojo plano paskirtis – užtikrinti visiems Biržų rajono savivaldybės bendruomenės nariams, turintiems teisę nuolat ar laikinai gyventi Lietuvos Respublikoje, privalomojo ir visuotinio švietimo prieinamumą, jo įvairovę, galimybes mokytis visą gyvenimą.

Sudarant Bendrąjį planą vadovautasi galiojančiais mokyklų veiklą reglamentuojančiais teisės aktais:

Lietuvos Respublikos švietimo įstatymu;

 Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo pertvarkos kūrimo taisyklių patvirtinimo“ (su visais pakeitimais ir papildymais);

 Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“.

**II SKYRIUS**

**SAVIVALDYBĖS ŠVIETIMO BŪKLĖS ANALIZĖ IR RAIDOS PROGNOZĖS**

**Demografinė situacija**

 Biržų rajono savivaldybės plotas – 1105 km2. Statistikos departamento duomenimis, 2021 m. pradžioje Biržų rajono savivaldybėje gyveno 22 292 (2020 m. pradžioje – 22 719) gyventojai (10,72 proc. Panevėžio apskrities gyventojų), iš jų miesto gyventojų dalis sudarė 48,5 (2020 m. pradžioje – 48,4, 2019 m. pradžioje – 48,2 proc.), kaimo – 51,5 proc. (2020 m. pradžioje – 51,6, 2019 m. pradžioje – 51,8 proc.). Savivaldybėje, kaip ir visoje šalyje, dėl neigiamos natūralios gyventojų kaitos ir neigiamos neto migracijos gyventojų skaičius mažėja. 2017–2021 m. pradžios laikotarpiu gyventojų skaičius Savivaldybėje sumažėjo 9,6 proc. (Lietuvoje – 1,85 proc., Panevėžio apskrityje – 7,6 proc.). Pagrindinė tokio gyventojų skaičiaus mažėjimo priežastis – neigiamas migracijos saldo.

**Biržų rajono gyventojų skaičiaus dinamika 2017–2021 m. pradžioje**

*Šaltinis: Lietuvos statistikos departamentas*

*\* 2021 m. išankstiniai duomenys*

2020 m. pradžioje Biržų rajone gyveno 12,3 proc. (2019 m. – 12,6 proc.) 0–14 metų amžiaus gyventojų. Tais pačiais metais Lietuvoje šios amžiaus grupės gyventojai sudarė 15,1 proc. (2019 m. pradžioje – 15,1 proc.), Panevėžio apskrityje – 13,4 proc. (2019 m. pradžioje – 13,4 proc.) visų gyventojų.

Darbingo amžiaus gyventojų skaičius irgi turi mažėjimo tendenciją. 2020 m. pradžioje Biržų rajone gyveno 62,1 proc. (2019 m. pradžioje – 62,2 proc.) darbingo amžiaus gyventojų. Tais pačiais metais Lietuvoje šios amžiaus grupės gyventojai sudarė 65 proc. (2019 m. pradžioje – 65,1 proc.), Panevėžio apskrityje – 63,4 proc. (2019 m. pradžioje – 63,8 proc.) visų gyventojų. Darbingo amžiaus gyventojų skaičius Savivaldybėje 2016–2020 m. laikotarpiu sumažėjo 1 proc. (Lietuvoje – 1,3 proc., Panevėžio apskrityje – 1,8 proc.).

2020 m. pradžioje Biržų rajone gyveno 25,6 proc. (2019 m. – 25,2 proc.) pensinio amžiaus gyventojų. Pensinio amžiaus gyventojų skaičius Savivaldybėje analizuojamu laikotarpiu didėjo, o lyginant 2020 ir 2016 m. pradžios duomenis, padidėjo 1,5 proc., (Lietuvoje – 0,9 proc., Panevėžio apskrityje – 1,8 proc.). Galima daryti išvadą, kad Biržų rajonui būdinga gyventojų senėjimo tendencija, šios amžiaus grupės dalis nuo bendro Savivaldybės gyventojų skaičiaus viršija Lietuvos (2019 m. – 19,8 proc.; 2018 m. pradžioje – 19,6 proc.), Panevėžio apskrities (2019 m. pradžioje – 22,8 proc., 2018 m. pradžioje – 22,4 proc.).

2020 m. 1000-iui gyventojų Biržų rajone teko 7,4 (2019 m. – 7,6) gimusiųjų, 21,5 (2019 m. – 18,0) mirusiųjų, o natūrali gyventojų kaita buvo neigiama ir siekė – 14,1 (2019 m. buvo 10,4).

Lietuvos gyventojų skaičius mažėja dėl neigiamo gyventojų prieaugio, bet ne dėl emigracijos. 2020 m. iš Lietuvos išvykimą deklaravo 23 103 (2019 m. – 29 273), o atvykimą – 43 096 (2019 m. – 40 067) žmonės. Migracijos saldo 2020 m. Lietuvoje siekė 19 993 (2019 m. – 10 794). Biržų rajone per 2020 m. savo išvykimą iš Lietuvos deklaravo  168 (2019 m. – 207) gyventojas, o iš užsienio į Savivaldybę atvyko  213 (2019 m. – 187) gyventojai, migracijos saldo – 45 (2019 m. – -20). Iš viso 2019 m. iš Biržų rajono išvyko 838 (2018 m. – 1008), atvyko – 625 (2018 m. – 677) žmonės, migracijos saldo buvo neigiamas ir siekė 213 (2018 m. – 331).

**UŽIMTUMAS IR DARBO RINKA**

2019 m. užimtų gyventojų skaičius Biržų rajono savivaldybėje siekė 9 tūkst. ir lyginant su 2018 m. (9,2 tūkst.) sumažėjo 2,2 proc. (Lietuvoje padidėjo 0,3 proc., Panevėžio apskrityje sumažėjo 0,2 proc.). 2014–2016 m. laikotarpiu šis rodiklis savivaldybėje didėjo (nuo 9,6 tūkst. 2014 m. iki 11,5 tūkst. 2016 m.). Lyginant 2016 ir 2019 m. duomenis, užimtųjų skaičius Biržų rajono savivaldybėje sumažėjo 21,7 proc. (Lietuvoje padidėjo 1,3 proc., Panevėžio apskrityje sumažėjo 11,8 proc.). *(Duomenų šaltinis − Lietuvos statistikos departamentas).*

Biržų rajone 2019 m. gruodžio mėnesio pabaigoje pagal Lietuvos darbo biržos duomenis buvo registruota 1,450 tūkst. bedarbių. Bedarbių skaičius 2019 m. lyginant su 2018 m. Biržų rajono savivaldybėje sumažėjo 4,2 proc., Lietuvoje – 2,3 proc., Panevėžio apskrityje – 5,7 proc.

Registruotų bedarbių ir darbingo amžiaus gyventojų santykis (nedarbo lygis) Biržų rajono savivaldybėje, 2019 m. gruodžio mėn. duomenimis, siekė 10,6 proc. ir buvo didesnis nei Lietuvoje (8,4 proc.) bei Panevėžio apskrityje (9,1 proc.) ir mažesnis nei visose apskrities savivaldybėse (išskyrus Panevėžio m. ir r. savivaldybes bei Kupiškio r. savivaldybę). Nedarbo lygis savivaldybėje 2015–2019 m. kito (nuo 10,1 proc. 2015 m. iki 10,6 proc. – 2019 m.). *(Duomenų šaltinis − Lietuvos statistikos departamentas)*

**III SKYRIUS**

**GIMSTAMUMAS IR PLANUOJAMAS MOKINIŲ SKAIČIUS**

 Bendrojo ugdymo mokyklų tinklas, mokinių skaičius priklauso nuo rajono demografinės būklės. Pateikiamas gimusių bei registruotų Biržų rajono savivaldybėje vaikų skaičių:

Biržų rajono savivaldybės teritorijoje 2010–2020 metais gimusių vaikų skaičius

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Metai** | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| **Gimusių vaikų skaičius** | 204 | 204 | 227 | 243 | 254 | 235 | 245 | 262 | 195 | 204 | 194 |
| **Gimusių Lietuvoje (registruotų Biržų rajono savivaldybėje)** | 172 | 167 | 178 | 171 | 170 | 181 | 164 | 181 | 150 | 134 | 144 |
| **Gimusių užsienyje****(registruotų Biržų rajono savivaldybėje)** | 32 | 37 | 49 | 72 | 84 | 54 | 81 | 81 | 45 | 70 | 50 |

 Biržų rajono savivaldybėje gimusių vaikų skaičius 2016 m., 2018 m. ir 2019 m. mažesnis palyginus su 2015 m, 2017 m ir 2018 m.

**Grafikas pagal gimusių ir atėjusių į 1 klasę vaikų skaičių**

Gimusių Lietuvoje ir atėjusių į 1 klasę vaikų skaičius kinta nežymiai. Galima planuoti, kad į mokyklas ateis atitinkamais metais Lietuvoje gimę vaikai. Žymesnis pirmos klasės mokinių skaičiaus mažėjimas tikėtina prasidės nuo 2025 metų.

**Mokinių skaičiai ir prognozės 2015−2025 m.**

Atsižvelgiant į nuo 2016 metų turimą mokinių skaičių ir į nuo 2010 m. gimusių vaikų skaičiaus, planuojamas mokinių skaičius pagal programas iki 2025 m. pateikiamas lentelėje:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Mokslo metai  | 1 kl. | 2 kl. | 3 kl. | 4 kl. | 5 kl. | 6 kl. | 7 kl. | 8 kl. | 9 (I gim.) kl. | 10 (II gim.) kl. | III gim. kl. | IV gim. kl. | Iš viso: | pokytis | pokytis proc. |
| 2015−2016 | 195 | 189 | 195 | 206 | 243 | 244 | 257 | 272 | 280 | 308 | 184 | 187 | 2760 | -226 | -7,6 |
| 2016−2017 | 203 | 189 | 187 | 195 | 207 | 244 | 242 | 254 | 271 | 286 | 168 | 181 | 2625 | -135 | -4,9 |
| 2017−2018 | 176 | 201 | 177 | 185 | 186 | 205 | 242 | 238 | 242 | 272 | 159 | 165 | 2448 | -177 | -6,7 |
| 2018−2019 | 162 | 178 | 189 | 178 | 179 | 183 | 203 | 236 | 227 | 233 | 158 | 160 | 2286 | -162 | -6,6 |
| 2019−2020 | 174 | 156 | 175 | 188 | 175 | 178 | 183 | 201 | 225 | 215 | 152 | 157 | 2188 | -98 | -4,3 |
| 2020−2021 | 178 | 174 | 155 | 175 | 186 | 174 | 176 | 181 | 182 | 193 | 133 | 153 | 2060 | -128 | -5,9 |
| 2021−2022 | 170 | 178 | 174 | 155 | 175 | 186 | 174 | 176 | 170 | 182 | 135 | 133 | 2008 | -52 | -3 |
| 2022−2023 | 181 | 170 | 178 | 174 | 155 | 175 | 186 | 174 | 165 | 170 | 127 | 135 | 1990 | -18 | -1 |
| 2023−2024 | 164 | 181 | 170 | 178 | 174 | 155 | 175 | 186 | 165 | 165 | 120 | 127 | 1960 | -30 | -2 |
| 2024−2025 | 181 | 154 | 181 | 170 | 178 | 174 | 155 | 175 | 176 | 165 | 115 | 120 | 1954 | -6 | -0,3 |

**Mokinių skaičiaus kitimas ir planuojamas mokinių skaičius pagal programas**

|  |  |  |  |  |  |  |
| --- | --- | --- | --- | --- | --- | --- |
|  | 2016−2017 | 2017−2018 | 2018−2019 | 2019−2020 | 2020−2021 | prognozuojama |
| 2021-2022 | 2022-2023 | 2023-2024 | 2024-2025 |
| 1−4 klasės | 772 | 739 | 707 | 693 | 682 | 677 | 703 | 693 | 696 |
| 5−8 klasės | 947 | 871 | 801 | 737 | 717 | 711 | 690 | 690 | 682 |
| 9−10 klasės | 557 | 514 | 460 | 441 | 375 | 352 | 335 | 330 | 341 |
| 11−12 klasės | 349 | 324 | 318 | 317 | 286 | 268 | 262 | 247 | 235 |
|  | 2625 | 2448 | 2286 | 2188 | 2060 | 2008 | 1990 | 1960 | 1954 |

Tikėtina, kad per ateinančius 5 metus mokinių skaičius Biržų rajono savivaldybės bendrojo ugdymo mokyklose sumažės apie 110 mokinių (5 proc.). Priežastis – nežymiai kintantis pirmos klasės mokinių skaičius ir mokinių, pasirenkančių kitas ugdymo įstaigas (BTVMC ir kt.). Baigus pagrindinio ugdymo pirmąją pakopą (8 kl.) sumažėja apie 5−20 mokinių ir pagrindinio ugdymo antrą pakopą (10 (II gim.) klasę) apie 30 proc. nuo baigusiųjų.

**Mokinių, klasių, klasių komplektų, jungtinių klasių ir mokinių skaičius jose:**

|  |  |  |  |  |
| --- | --- | --- | --- | --- |
| **Mokslo metai** | **1−4 klasė** | **5−8 klasė** | **9−10, I−II gimn. klasė** | **III−IV gimn. klasė** |
| **Mokinių sk.** | **Klasių sk.** | **Komplektų sk.** | **J K sk.** | **Mokinių JK sk.** | **Mokinių sk.** | **Klasių sk.** | **Komplektų sk.** | **J K sk.** | **Mokinių JK sk.** | **Mokinių sk.** | **Klasių sk.** | **Mokinių sk.** | **Klasių sk.** |
| 2016-2017 | 772 | 63 | 54 | 9 | 90 | 947 | 63 | 55 | 8 | 43 | 557 | 36 | 349 | 16 |
| 2017-2018 | 739 | 59 | 47 | 12 | 129 | 871 | 56 | 49 | 7 | 79 | 514 | 36 | 324 | 15 |
| 2018-2019 | 693 | 60 | 45 | 15 | 155 | 801 | 66 | 55 | 8 | 95 | 460 | 29 | 318 | 14 |
| 2019-2020 | 682 | 62 | 45 | 17 | 148 | 737 | 50 | 44 | 6 | 78 | 441 | 24 | 317 | 12 |
| 2020-2021 | 677 | 60 | 46 | 14 | 108 | 717 | 46 | 40 | 6 | 77 | 375 | 20 | 286 | 12 |

Trumpiniai: JK- jungtinės klasės

Mažėjant mokinių skaičiui, kasmet mažėja klasių ir klasių komplektų skaičius. Iki 2020 m. rugsėjo 1 d. didėjo pradinio ugdymo jungtinių klasių ir mokinių skaičius jose. Lietuvos Respublikos švietimo, mokslo ir sporto ministerijos parengtame leidinyje „Lietuva. Švietimas šalyje ir regionuose. 2020 metai“ Biržų rajono savivaldybei rekomenduojama ir toliau vykdyti tinklo pertvarkos planą, mažinti jungtinių klasių skaičių. Pagrindinio ugdymo (5−8 klasių) jungtinių klasių ir jose esančių mokinių skaičius mažėja. Komplektuojat klases ir klasių komplektus laikomasi klasių komplektavimo reikalavimų: 1−10 (I−II gimn.) klasės komplekte ne mažiau 8 mokinių ir ne mažiau 12 mokinių III−IV gimn. klasėse.

**Mokymosi sėkmingumas**

|  |  |  |  |
| --- | --- | --- | --- |
| Mokslo metai | Bendras mokinių skaičius | Paliktų kartoti mokinių skaičius | Procentinė dalis nuo bendro mokinių skaičiaus |
| 2017–2018 m. m. | 2448 | 8 | 0,326 |
| 2018–2019 m. m. | 2286 | 4 | 0,175 |
| 2019–2020 m. m. | 2188 | 2 | 0,091 |

Per paskutinius 3 metus mažėja mokinių, paliktų kartoti kursą, skaičius. Per paskutinius metus vidutiniškai kursą kartojo 0,1 % nuo bendro mokinių skaičiaus ir kasmet šis skaičius 50 proc. mažėja.

**Pradinį, pagrindinį ir vidurinį išsilavinimą įgijusių mokinių dalis (proc.)**

|  |  |  |  |
| --- | --- | --- | --- |
|  | 2017–2018 m. m. | 2018–2019 m. m. | 2019–2020 m. m |
| Įgijo pradinį išsilavinimą % | 98,9 | 99,4 | 97,9 |
| Įgijo pagrindinį išsilavinimą %  | 97,7 | 99,6 | 98,1 |
| Įgijo vidurinį išsilavinimą %  | 98,1 | 96,1 | 92,9 |

 Pradinį išsilavinimą įgijusių mokinių dalis 2020 m. (4,5 proc.) sumažėjo. Pagrindinį išsilavinimą įgyja vidutiniškai 98,1 % nuo išklausiusiųjų 10 klasės programą; vidurinį išsilavinimą – vidutiniškai 92,9 % nuo išklausiusiųjų 12 klasės programą. Mažą vidurinio išsilavinimo procentą galbūt lemia suaugusiųjų klasių abiturientų rezultatai.

**Lietuvių k. ir matematikos PUPP pasiekimų analizė**

2020 metais dėl karantino šalies teritorijoje įvedimo pagrindinio ugdymo pasiekimų patikrinimas (PUPP) nebuvo vykdomas.

**PUPP mokinių, gavusių nepatenkinamus (1−3) įvertinimus, pasiekusių patenkinamą (4−5), pagrindinį (6−8) ir aukštesnįjį (9−10) lygį, pasiekimai procentais:**

 Bent pagrindinį lietuvių kalbos ir literatūros PUPP pasiekimų lygį 2019 m. pasiekė 56,97 proc. Biržų rajono savivaldybės mokinių (Lietuvos 64,69). Pasiekimai palyginus su 2018 m. rezultatais pagerėjo 0,82 proc. (Lietuvos 1,17 proc.), 2019 m. padidėjo 3,22 proc. (Lietuvos 2,17 proc.) aukštesnįjį lygį pasiekusių mokinių skaičius, bet padidėjo ir nepatenkinamą įvertinimą 2018 m. gavusiųjų skaičius nuo 5,58 proc (Lietuvos 7,26 proc.) iki 2019 m. − 10,36 proc. (Lietuvos 7,56 proc.).

 Išvada – nežymiai (0,82 proc.) gerėja bent pagrindinį lietuvių kalbos ir literatūros PUPP pasiekimų lygį pasiekusių mokinių rezultatai, bet didėja (4,78 proc.) nepatenkinamą įvertinimą gavusiųjų skaičius.

Bent pagrindinį matematikos PUPP pasiekimų lygį 2019 m. pasiekė 36,73 proc. Biržų rajono mokinių (Lietuvos 42,34 proc.). Rezultatai palyginus su 2018 m. pagerėjo 3,93 proc. (Lietuvos 7,17 proc.). 2019 m. padidėjo 3,01 proc. (Lietuvos 4,11 proc.) aukštesnįjį lygį pasiekusių mokinių skaičius. Sumažėjo nepatenkinamą įvertinimą 2018 m. gavusiųjų skaičius nuo 28,4 proc. (Lietuvos 28,66 proc.) iki 2019 m. − 25,77 proc. (Lietuvos 21,11 proc.)

Išvada – didėja (3,93 proc.) bent pagrindinį matematikos PUPP pasiekimų lygį pasiekusių mokinių skaičius, beti mažėja (3,13 proc.) nepatenkinamą įvertinimą gavusiųjų skaičius.

**Valstybinių brandos egzaminų įvertinimai**

 Bent pagrindinį lietuvių k. VBE pasiekimų lygį 2020 m. pasiekė 48,92 proc. Biržų rajono savivaldybės abiturientų (Lietuvos 55,09 proc.). Palyginus su 2019 m. rezultatais pablogėjo 3,31 proc. (Lietuvos 3,2 proc.). 2020 m. sumažėjo 1,53 proc. aukštesnįjį lygį pasiekusių abiturientų skaičius (Lietuvos padidėjo 0,26 proc.). Padidėjo neišlaikiusiųjų VB lietuvių k. egzaminą abiturientų skaičius: 2020 m. − nuo 7,12 proc. (Lietuvos 9,04 proc.), 2019 m.− iki 15,1 proc. (Lietuvos 10,3 proc.) proc.

Bent pagrindinį anglų k. VBE pasiekimų lygį 2020 m. pasiekė 86,49 proc. (Lietuvos 87,76 proc.) Biržų rajono savivaldybės abiturientų. Aukštesnįjį lygį, palyginus su 2019 m., įgijusiųjų rezultatai pagerėjo 15,9 proc. (Lietuvos 6,9 proc.). 2020 m. sumažėjo neišlaikiusių egzamino 4,55 proc. (Lietuvoje 1,09 proc.)

Bent pagrindinį rusų k. VBE pasiekimų lygį 2020 m. pasiekė 66,7 proc. (Lietuvos 95,5 proc.) proc. Biržų rajono abiturientų ir palyginus su 2019 m. rezultatais išliko tas pats 66,66 (Lietuvos pagerėjo 0,84 proc.). 2020 m. aukštesniojo lygio įvertinimų Biržų rajono abiturientai negavo. Visi rusų kalbos egzaminą laikę jį kasmet išlaiko.

Išvada – Biržų rajono savivaldybės abiturientų geresni anglų k. egzamino rezultatai, didėja gimtosios k. egzamino neišlaikiusių skaičius, stabilūs rusų k. egzamino rezultatai.

Bent pagrindinį matematikos VBE pasiekimų lygį 2020 m. pasiekė 30,3 proc. Biržų rajono savivaldybės abiturientų (Lietuvos 28,77 proc.). Palyginus su 2019 m. Biržų rajono savivaldybėje šie rezultatais pagerėjo 4,09 proc. (Lietuvoje − 8,84 proc. pablogėjo). 2020 m. nežymiai 0,26 proc. sumažėjo (Lietuvos 2,78 proc.) aukštesnįjį lygį pasiekusių abiturientų skaičius. 2020 m. padidėjo neišlaikiusiųjų matematikos egzamino abiturientų skaičius nuo 26,9 proc. (Lietuvos 17,48 proc.) 2019 m. iki 28,6 proc. (Lietuvos 31,7 proc.) 2020 m.

Bent pagrindinį informacinių technologijų VBE pasiekimų lygį 2020 m. pasiekė 42,85 proc. Biržų rajono savivaldybės abiturientų (Lietuvos 50,6 proc.). Palyginus su 2019 m. šie Biržų rajono savivaldybės abiturientų egzamino rezultatai 10,48 proc. (Lietuvos 10,65 proc.) pablogėjo. 2020 m. Biržų rajono savivaldybėje 12,86 proc. sumažėjo (Lietuvos padidėjo 0,7,35 proc.) aukštesnįjį lygį pasiekusių abiturientų skaičius. 2020 m. Biržų rajono savivaldybėje padidėjo neišlaikiusiųjų egzamino abiturientų skaičius nuo 6,67 proc. (Lietuvos 2,56 proc.), 2019 m. − iki 7,14 proc. (Lietuvos 6,68 proc.) ~~2020 m.~~

Išvada – Biržų rajono savivaldybėje didėja matematikos bent pagrindinį pasiekimų lygį pasiekusių abiturientų skaičius, bet didėja ir neišlaikiusiųjų egzamino skaičius.

Mažėja informacinių technologijų bent pagrindinį ir aukštesnįjį pasiekimų lygį pasiekusių Biržų rajono savivaldybės abiturientų, didėja neišlaikiusiųjų egzamino abiturientų skaičius.

 Bent pagrindinį geografijos VBE pasiekimų lygį 2020 m. pasiekė 70,59 proc. Biržų rajono savivaldybės abiturientų (Lietuvos 63,81 proc.). Palyginus su 2019 m. Biržų rajono savivaldybėje šie rezultatai pagerėjo 30,59 proc. (Lietuvos 8,93 proc.). 2020 m. aukštesniojo lygio įvertinimų Biržų rajono abiturientai negavo (Lietuvos 6,96 proc.). Visi laikę egzaminą jį išlaikė (Lietuvoje neišlaikė 31,7 proc.).

 Bent pagrindinį istorijos VBE pasiekimų lygį 2020 m. pasiekė 76,83 proc. Biržų rajono savivaldybės abiturientų (Lietuvos 79,09 proc.). Palyginus su 2019 m. šie rezultatai Biržų rajono savivaldybėje pagerėjo 24,56 proc. (Lietuvos 15,85 proc.). 2020 m. aukštesniojo lygio įvertinimus gavo 9,76 proc Biržų rajono savivaldybės abiturientų (Lietuvos 7,99 proc.). Egzamino neišlaikė 2,44 proc. Biržų rajono savivaldybės abiturientų (Lietuvoje 0,16 proc.).

Išvada – mažėja neišlaikiusiųjų geografijos egzamino skaičius, bet mažėja ir pasiekusių aukštesnįjį lygį abiturientų skaičius. Didėja istorijos pagrindinį pasiekimų lygį pasiekusių abiturientų skaičius.

Bent pagrindinį chemijos VBE pasiekimų lygį 2020 m. pasiekė 77,78 proc Biržų rajono savivaldybės abiturientų (Lietuvos 68,75 proc.). Palyginus su 2019 m. Biržų rajono savivaldybėje šie rezultatai pagerėjo 7,78 proc. (Lietuvos 4,62 proc. pablogėjo). 2020 m. Biržų rajono savivaldybėje padidėjo 12,22 proc. (Lietuvos 4,96 proc.sumažėjo) aukštesnįjį lygį pasiekusių abiturientų skaičius. Visi laikantys egzaminą jį išlaiko.

Bent pagrindinį fizikos VBE pasiekimų lygį 2020 m. pasiekė 60 proc. Biržų rajono savivaldybės abiturientų (Lietuvos 57,37 proc.). Palyginus su 2019 m. šie rezultatai Biržų rajono savivaldybėje pablogėjo 2,5 proc.(Lietuvoje 4,4 proc.). 2020 m. Biržų rajono savivaldybėje nebuvo aukštesnįjį lygį pasiekusių abiturientų. Nežymiai Biržų rajono savivaldybėje 0,17 proc. sumažėjo (Lietuvos 2,19 proc. padidėjo) neišlaikiusiųjų šio egzamino abiturientų skaičius.

Bent pagrindinį biologijos VBE pasiekimų lygį 2020 m. pasiekė 67,35proc. Biržų rajono savivaldybės abiturientų (Lietuvos 71,28 proc.). Palyginus su 2019 m. Biržų rajono savivaldybėje šie rezultatai pagerėjo 5,53 proc. (Lietuvos 7,2 proc.).

 2020 m. Biržų rajono savivaldybėje 13,14 proc. padidėjo aukštesnįjį lygį pasiekusių mokinių skaičius (Lietuvos 4,13 proc.). Sumažėjo neišlaikiusiųjų egzamino abiturientų skaičius nuo 3,63 proc. (Lietuvos 2,34 proc.) 2019 m. − iki 2,04 proc. (Lietuvos 2,11 proc.) 2020 m.

 Išvada – visi chemijos egzaminą laikantieji jį sėkmingai išlaiko. Mažėja bent pagrindinį fizikos pasiekimų lygį pasiekusių abiturientų skaičius. Didėja bent pagrindinį ir aukštesnįjį biologijos pasiekimų lygį pasiekusių abiturientų skaičius, mažėja neišlaikiusiųjų biologijos egzaminą abiturientų skaičius.

**Biržų rajono savivaldybės mokyklų ir šalies mokyklų valstybinių brandos egzaminų įvertinimo vidurkių palyginimas:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   | Lietuvių k. ir literatūra | Matematika | Anglų k. | Biologija | Chemija | Fizika | Istorija | Geografija | Informacinės technologijos |
| Biržų r. sav. mokyklų vidurkis 2020 m. | 44,8 | 29,8 | 73,5 | 57,1 | 59,0 | 44,9 | 52,2 | 52,2 | 39,8 |
| Šalies mokyklų vidurkis 2020 m. | 44,4 | 26,6 | 71,0 | 55,1 | 52,3 | 46,5 | 54,2 | 48,1 | 46,7 |
| Biržų r. sav. mokyklų vidurkis 2019 m. | 46,4 | 28,9 | 59,8 | 48,8 | 50,5 | 47,1 | 43,1 | 48,0 | 49,4 |
| Šalies mokyklų vidurkis 2019 m. | 46,1 | 34,9 | 65,9 | 51,6 | 57,1 | 48,1 | 47,8 | 43,7 | 54,7 |

Vertinant 2020 m. laikiusių abiturientų VBE rezultatų vidurkius su šalies mokyklų vidurkiais lietuvių kalbos ir literatūros, matematikos, anglų kalbos, biologijos, chemijos, geografijos brandos egzaminų rezultatais, jie aukštesni už šalies vidurkį. Pagerėjo matematikos, anglų k., biologijos, chemijos, istorijos ir geografijos įvertinimo vidurkiai palyginus su Biržų rajono savivaldybės mokyklų 2019 m. rezultatais. Žemesni rezultatai už šalies vidurkį yra fizikos, istorijos ir informacinių technologijų dalykų brandos egzaminų rezultatai.

**Lėšos ugdymo procesui organizuoti ir vykdyti (Eur)**

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | Mokymo lėšos (ML)  | Savivaldybės biudžeto lėšos (SB) | iš viso | mokinių skaičius  | išlaidos 1 mokiniui | Iš viso išlaidos 1 mokiniui | SB lėšų pokytis |
| ML | SB |
| 2016 | 4132866 | 2438046 | 6570912 | 2760 | 1497 | 883 | 2381 |  |
| 2017 | 4130760 | 2582004 | 6712765 | 2625 | 1574 | 984 | 2557 | 101 |
| 2018 | 4176021 | 2726220 | 6902240 | 2448 | 1706 | 1114 | 2820 | 130 |
| 2019 | 4467559 | 2823578 | 7291137 | 2286 | 1954 | 1235 | 3189 | 121 |
| 2020 | 4809978 | 2816441 | 7626419 | 2188 | 2198 | 1287 | 3486 | 52 |

 Biržų rajono savivaldybės biudžeto lėšų pokytis: 2017 m.– 11,4 proc., 2018 m. – 13,2 proc., 2019 m. – 10,9 proc., 2020 m. – 4,2 proc. Taupant savivaldybės biudžeto lėšas tikėtina, kad nuo 2022 m. savivaldybės biudžeto išlaidos 1 mokiniui pradės mažėti.

 Biržų rajono savivaldybės biudžeto lėšų pokytis 1 mokiniui nuo 2018 m. kasmet mažėja, bet išlaidos 1 mokiniui didėja. Mokinių skaičiui mažėjant kaimo vietovėse esančiose mokyklose, ūkio lėšų išlaidos lieka nepakitusios. Siekiant sumažinti Biržų rajono savivaldybės biudžeto lėšas 1 mokiniui, turėtų būti sprendžiamas pastatų pritaikymas mažėjančiam mokinių skaičiui.

**Mokytojų kvalifikacinės kategorijos**

|  |  |  |
| --- | --- | --- |
| **Kvalifikacinės kategorijos** | **2019 m.** | **2020 m.** |
| mokytojai  | 16 | 23 |
| vyresnieji mokytojai | 132 | 113 |
| metodininkai | 80 | 79 |
| ekspertai | 3 | 3 |
| neatestuoti mokytojai | 22 | 8 |
| **iš viso** | **254** | **226** |

 Mokytojų skaičius mažėja vykdant mokyklų tinklo pertvarką. 50 proc. mokytojų turi vyresniojo mokytojo kvalifikacinę kategoriją. Visų mokyklų 2021-2023 m. mokytojų atestacinėse programose planuojama siekti aukštesnių kvalifikacijos kategorijų įgijimo.

**Pagalbos specialistų etatų skaičius**

|  |  |  |  |
| --- | --- | --- | --- |
| Pagalbos specialistai | Švietimo pagalbos tarnybos etatų skaičius | Etatų skaičius mokyklose | Poreikis pagal nustatytus reikalavimus  |
| socialiniai pedagogai | 1 | 5,75 | 1 |
| psichologai | 3 | 0,5 | 4,5 |
| logopedai | 1 | 6,75 | 6 |
| specialieji pedagogai | 1 | 6,25 | 4,25 |
| mokytojo padėjėjai | 0 | 3,25 | 6 |

 Užtikrinant pagalbos specialistų poreikį pagal švietimo, mokslo ir sporto ministro įsakymais nustatytus reikalavimus, mokykloms trūksta finansavimo ir specialistų.

**Mokinių pavėžėjimas**

|  |  |  |  |  |
| --- | --- | --- | --- | --- |
| Vežimo būdai | 2017 m. | 2018 m. | 2019 m | 2020 m |
| į mokyklą | į namus | į mokyklą | į namus | į mokyklą | į namus | į mokyklą | į namus |
| Maršrutiniu transportu | 314 | 266 | 236 | 206 | 203 | 195 | 169 | 177 |
| Mokykliniais autobusais | 472 | 541 | 443 | 502 | 448 | 497 | 466 | 474 |
| Kitais vežimo būdais | 57 | 36 | 65 | 36 | 75 | 34 | 71 | 44 |
| Iš viso: | 843 (33,66 proc.) | 744 (31,95 proc.) | 726 (32,60 proc.) | 706 (32,49 proc.) |

 Per analizuojamą laikotarpį visi mokiniai, kuriems buvo reikalingas pavėžėjimas, buvo pavežami. Mažėjant mokinių skaičiui, pavežamų mokinių dalis išlieka praktiškai nepakitusi, pavežama apie 32 proc. mokinių – vykstant bendrojo ugdymo mokyklų tinklo pertvarkai daugiau vyresnių klasių mokinių pavežama iš kaimiškų vietovių į miesto mokyklas. Ryte į mokyklą daugiau mokinių pavežama kitu transportu (paveža tėvai ir kt.), o į namus po pamokų daugiau grįžta mokykliniais autobusais. Nuo 2017 m. iki 2020 m. apie 45 proc. sumažėjo mokinių, pavežamų maršrutiniu transportu. 2020 m. Savivaldybės mokyklose buvo 26 mokykliniai autobusai. 2017 m. gauti 2 nauji geltonieji autobusai, 2018 m. – 3, 2019 m. – 1, o 2020 m. – 2 mokykliniai autobusai.

**V SKYRIUS**

**BENDROJO UGDYMO MOKYKLŲ TINKLO PERTVARKOS**

**STRATEGINIS TIKSLAS, UŽDAVINIAI, PRIORITETAI**

 **Strateginis Biržų rajono savivaldybės 2021–2025 metų mokyklų tinklo pertvarkos plano tikslas –** sukurti lanksčią Savivaldybės švietimo įstaigų tinklo infrastruktūrą, racionaliau panaudoti turimus išteklius, sudaryti sąlygas mokiniams įgyti išsilavinimą pagal įvairias ugdymo programas, garantuoti geros kokybės ugdymą ir suteikti įvairiapusę pagalbą. Plano įgyvendinamas gali keistis atsižvelgiant į švietimo veiklą reglamentuojančius teisės aktus.

**Uždaviniai ir prioritetai:**

1. Sudaryti lygias galimybes ir sąlygas kiekvienam mokiniui gauti geros kokybės ugdymą siekiant individualios pažangos pagal galimybes ir poreikius.

2. Užtikrinti Biržų rajono savivaldybės bendrojo ugdymo mokyklose vykdomų programų prieinamumą teikiant ugdymo(si) pagalbą, įgyvendinant įtraukųjį ugdymą ir organizuojant mokinių pavėžėjimą.

3. Mažinti jungtinių klasių skaičių.

 4. Užtikrinti saugias, šiuolaikiškas ugdymosi sąlygas, racionaliau panaudojant švietimo infrastruktūrą ir mokymo bei savivaldybės biudžeto lėšas.

5. Spręsti mokytojų ir švietimo pagalbos specialistų įdarbinimo ir persikvalifikavimo klausimus.

**VI SKYRIUS**

**BENDROJO UGDYMO MOKYKLŲ TINKLO PERTVARKOS PAGRINDINIŲ REZULTATŲ RODIKLIAI 2023 IR 2025 METAIS**

|  |
| --- |
| PAGRINDINIAI REZULTATŲ RODIKLIAI |
| Rodiklis  | 2020 m. Esama būklė | Numatoma 2023 m. | Numatoma 2025 m. |
| 1. Pradinio išsilavinimo įgijimas | 2019–2020 m. m. pabaigoje pradinį išsilavinimą įgijo 97,9 proc. mokinių | Ne mažiau kaip 98 proc. mokinių įgyja pradinį išsilavinimą | Ne mažiau kaip 98,3 proc. mokinių įgyja pradinį išsilavinimą |
| 2. Pagrindinio išsilavinimo įgijimas | 2019–2020 m. m. pabaigoje pagrindinį išsilavinimą įgijo 98,1 proc. mokinių | Ne mažiau kaip 98,3 proc. mokinių įgyja pagrindinį išsilavinimą | Ne mažiau kaip 98,5 proc. mokinių įgyja pagrindinį išsilavinimą |
| 3. Vidurinio išsilavinimo įgijimas | 2019–2020 m. m. pabaigoje 92,9 proc. mokinių nuo išklausiusiųjų 12 klasės kursą įgijo vidurinį išsilavinimą | Ne mažiau kaip 94 proc. mokinių nuo išklausiusiųjų 12 klasės kursą įgyja vidurinį išsilavinimą | Ne mažiau kaip 95 proc. mokinių nuo išklausiusiųjų 12 klasės kursą įgyja vidurinį išsilavinimą |
| 4. Kurso kartojimas | 2019–2020 m. m. pabaigoje palikti kursą kartoti 0,091 proc. mokinių | Kursą kartoja 0,08 proc. mokinių | Kursą kartoja 0,07 proc. mokinių |
| 5. 1–8 klasių mokinių, besimokančių jungtinėse klasėse, dalis (proc.) | 2020–2021 m. m. pradžioje 1–8 klasių mokinių, besimokančių jungtinėse klasėse, buvo 13,3 proc. Pradinių klasių 16,0 proc. ir 5−8 klasių 10,7 proc. | 1–8 klasių mokinių, besimokančių jungtinėse klasėse, 10 proc. Pradinių klasių 11 proc. ir 5−8 klasių 5 proc. | 1–4 klasių mokinių, besimokančių jungtinėse klasėse, 6 proc. |
| 6. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (lietuvių k., matematika) | 2019 m. pagrindinio ugdymo pasiekimų patikrinime dalyvavusių ir pagrindinį lygį pasiekusių mokinių dalis: lietuvių k. – 56,94 proc.; matematika –36,73 proc. | Pagrindinio ugdymo pasiekimų patikrinime dalyvavusių ir pagrindinį lygį pasiekusių mokinių dalis: lietuvių k. – 57,5 proc.; matematika – 37,5 proc. | Pagrindinio ugdymo pasiekimų patikrinime dalyvavusių ir pagrindinį lygį pasiekusių mokinių dalis: lietuvių k. – 58 proc.; matematika – 40 proc. |
| 7. Valstybinių brandos egzaminų vidurkių gerėjimas | 2019–2020 m. m. pabaigoje 66 proc. valstybinių brandos egzaminų vidurkiai buvo aukštesni už šalies. | 66 proc. valstybinių brandos egzaminų vidurkiai aukštesni už šalies. | 66 proc. valstybinių brandos egzaminų vidurkiai aukštesni už šalies |
| 8. Aukštos kvalifikacijos mokytojų (mokytojų metodininkų ir mokytojų ekspertų) dalis (proc.) | 2019–2020 m. m. mokytojo metodininko ir mokytojo eksperto kvalifikacines kategorijas buvo įgiję 36 proc. mokytojų | Mokytojo metodininko ir mokytojo eksperto kvalifikacines kategorijas turės 37,5 proc. mokytojų | Mokytojo metodininko ir mokytojo eksperto kvalifikacines kategorijas turės 39 proc. mokytojų |
| 9. Vienam mokiniui vidutiniškai per metus tekusios Savivaldybės biudžeto lėšos  | Vienam mokiniui faktiškai 2020 m. buvo panaudota 1287 Eur Savivaldybės biudžeto lėšų | Vienam mokiniui vidutiniškai per metus tenka 1300 Eur Savivaldybės biudžeto lėšų | Vienam mokiniui vidutiniškai per metus tenka 1200 Eur Savivaldybės biudžeto lėšų |
| 10. Savivaldybės mokyklų, paskelbusių švietimo pažangos ataskaitas, dalis (proc.) | 2019–2020 m. m. 64 proc. savivaldybės mokyklų paskelbė švietimo pažangos ataskaitas. | 100 proc. savivaldybės mokyklų paskelbė švietimo pažangos ataskaitas. | 100 proc. savivaldybės mokyklų paskelbė švietimo pažangos ataskaitas. |

**VII SKYRIUS**

**NUMATOMOS BENDROJO UGDYMO MOKYKLŲ TINKLO PERTVARKOS REZULTATŲ VERTINIMAS**

|  |  |  |  |
| --- | --- | --- | --- |
|  | Sprendiniai | Socialinis poveikis | Ekonominis poveikis |
| 1. | Sudaryti lygias galimybes ir sąlygas kiekvienam mokiniui gauti geros kokybės ugdymą | Koncentruojamas švietimo pagalbos specialistų skaičius įstaigose užtikrina švietimo pagalbos prieinamumą platesniam ugdytinių skaičiui | Optimizuojant įstaigų tinklą taupomos biudžeto lėšos  |
| 2. | Užtikrinti Biržų rajono savivaldybės bendrojo ugdymo mokyklose vykdomų programų prieinamumą | Teikiama įvairiapusė ir kokybiška pagalba. Įgyvendinant įtraukųjį ugdymą sudaromos lygios ugdymosi ir socializacijos galimybės visiems vaikams  | Švietimo įstaigose koncentruojamos lėšos, skirtos ugdymo kokybei ir švietimo pagalbai gerinti. Užtikrinamas mokinių pavėžėjimas |
| 3. | Mažinti jungtinių klasių skaičių | Mokiniams sudaromos sąlygos kokybiškesniam ugdymuisi ir programos įsisavinimui | Mažinant jungtinių klasių skaičių, didėja mokyklų ir klasių užpildomumas, taupomos lėšos  |
| 4. | Užtikrinti saugias, šiuolaikiškas ugdymosi sąlygas  | Optimizuojant švietimo įstaigų tinklą, mokiniams sudaromos sąlygos gauti šiuolaikišką ir kokybišką ugdymąsi  | Racionaliau naudojant švietimo infrastruktūrą taupomos lėšos, kurios gali būti panaudojamos kitoms švietimo reikmėms  |
| 5. | Sprendžiami mokytojų ir švietimo pagalbos specialistų įdarbinimo bei persikvalifikavimo klausimai | Renkama, nuolat atnaujinama ir viešinama informacijaapie specialistus ir laisvas darbo vietas švietimo įstaigose | Pagal galimybes ir poreikį įdarbinami specialistai. Dalis sutaupytų lėšų skiriama persikvalifikuoti arba trūkstamiems specialistams pritraukti į Savivaldybę |

**VIII SKYRIUS**

**BAIGIAMOSIOS NUOSTATOS**

Biržų rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas vykdomas vadovaujantis Biržų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūros pertvarkos 2021–2025 metų planu ir Mokytojų ir pagalbos specialistų kvalifikacijų atnaujinimo ir įdarbinimo galimybių planu (1 ir 2 priedai).

Kiekvienais metais iki gegužės 1 d., esant reikalui, Planas gali būti koreguojamas ir teikiamas tvirtinti Savivaldybės tarybai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_